અગાઉ રાજસ્થાનની ખેતેશ્વર કોઓપરેટીવ સોસાયટીના ઉઠાંમણા બાદ હવે માઉન્ટઆબુ સ્થિત અર્બુદા અને અપની ક્રેડીટ કોઓપરેટીવ સોસાયટીએ કરોડોનું ઉઠમણું કરી જવાના કારણે ઉંચા વ્યાજની લાલચમાં આવી જઈને પોતાની મૂડીને જોખમમાં મુકનારાઓને રીતસર રોવાનો વારો આવ્યો છે, આવી અનેક ઘટનાઓ અગાઉ પણ બની ગઈ હોવા છતાં ‘લોભિયા હોય ત્યાં ધુતારાઓ ભૂખે ન મરે’ની કહેવત અનુસાર નવી નવી કોઓપરેટીવ સંસ્થાઓ દિલ્હી ખાતેથી ‘મલ્ટીસ્ટેટ’નું લાયસન્સ લઈને માર્કેટમાં ઉઘરાણું કરવા આવી જાય છે, અને ભોળીયા અને લોભિયા માણસોને ઉંચા વ્યાજ અને ભેટ સોગાદોની લાલચ આપીને તેની કરોડોની મૂડી એકત્ર કરીને પલાયન થઈ જતી હોવાથી હાલમાં માર્કેટમાં ચાલી રહેલી અન્ય ક્રેડીટ કોઓપરેટીવ સોસાયટીઓ શંકાના દાયરામાં આવી ગઈ છે.